**Vyhlásenie**

**podľa čl. 23 ods. 3 písm. a) Legislatívnych pravidiel vlády SR**

Návrh zákona o občianskych preukazoch a o zmene a doplnení niektorých zákonov sa predkladá s rozporom s Ministerstvom financií Slovenskej republiky.

Ministerstvo financií Slovenskej republiky nesúhlasí s nekrytým vplyvom na rozpočet verejnej správy na roky 2020 až 2022, pričom výdavky súvisiace s navrhovanou právnou úpravou v rámci prípravy štátneho rozpočtu na rok 2020 zatiaľ neakceptovalo. Ministerstvo vnútra Slovenskej republiky a Ministerstvo zahraničných vecí a európskych záležitostí Slovenskej republiky budú o výdavkoch vyplývajúcich z návrhu zákona rokovať s Ministerstvom financií Slovenskej republiky v rámci prípravy návrhu rozpočtu verejnej správy na príslušný rozpočtový rok. K navrhovaným výdavkom na rozpočet verejnej správy však treba uviesť, že tieto boli nepriamo založené už prijatou právnou úpravou o elektronickom zdravotníctve založenom na používaní občianskeho preukazu s elektronickým čipom.